nahid-hub/BLUGE-bengali-wikipedia-section-title-prediction huggingface dataset:
জামাল আবদেল নাসের ১৯১৮ সালের ১৫ জানুয়ারি তারিখে আলেকজান্দ্রিয়া শহরের ১৮ আনাওয়াতি স্ট্রিট, বাকুস ঠিকানায় জন্মগ্রহণ করেন। নাসেরের পিতা আবদেল নাসের হুসেইন (জন্মঃ ১১ জুলাই, ১৯৮৮) দক্ষিণ মিশরের বেনি মুর গ্রাম হতে আগত ছিলেন ও মা ছিলেন ফাহিমা হামিদ, যিনি একজন সম্পন্ন কয়লা ব্যাবসায়ীর কন্যা ছিলেন এবং নাসেরের আট বছর বয়সে ১৯২৬ সালে মৃত্যুবরণ করেন।

নাসের তার চাচার সাথে কায়রোতে বসবাস করতেন যার কারণে তিনি তার মায়ের মৃত্যুর খবর তাৎক্ষণিক ভাবে জানতে পারেননি তথা মায়ের শেষকৃত্যে উপস্থিত ছিলেননা। নাসেরের জীবণীলেখকদের মতে নাসেরের মা আগে থেকেই অসুস্থ ছিলেন এবং নাসেরকে প্রতিপালন করতে পারবেননা বলে তাকে তার চাচার কাছে রাখতেন। আরেকটি সূত্র হতে জানা যায় শৈশবেই নাসেরের মধ্যে বিশেষ প্রতিভার কথা উপলব্ধি করে তার পিতা তাকে শহরে পাঠিয়ে দেন যেন তার শিক্ষার্জনের কোন ব্যাঘাত না ঘটে। তবে অধিকাংশ জীবণীলেখকদের মতে নাসের তার মার খুবই অনুরাগী ছিল ও মায়ের অকাল মৃত্যু নাসেরের মনে অত্যন্ত প্রভাব ফেলেছিল, যা মায়ের মৃত্যুর এক বছরের কম সময়ের তার বাবার দ্বিতীয় বিয়ের কারণে আরও গভীর হয়।

সঠিক অনুচ্ছেদ শিরোনাম কোনটি?
titleA. আরব-ইসরায়েল যুদ্ধ ১৯৪৮
titleB. পরিবার
titleC. ব্যক্তিগত জীবন
titleD. সামরিক জীবন
উত্তর: titleC
প্রতাপগড় জেলা পাঁচটি মহকুমা নিয়ে গঠিত। এই মহকুমাগুলি হল অর্ণোদ, ছোট সদ্রি, ধরিয়াওয়াদ, পিপাল খোঁত এবং প্রতাপগড়।

অর্ণোদ তহসিল বা মহকুমায় রাজস্ব গ্রামের সংখ্যা ১8৮, ছোট সদ্রি তহসিলের মহকুমায় রাজস্ব গ্রামের সংখ্যা ১৪১, ধরিয়াওয়াদ তহসিলের মহকুমায় রাজস্ব গ্রামের সংখ্যা ২৪৯ টি, পিপল খোঁত তহসিলের মহকুমায় রাজস্ব গ্রামের সংখ্যা ২৩ টি এবং প্রতাপগড় তহসিলের মহকুমায় রাজস্ব গ্রামের সংখ্যা ৩৩০ টি।

প্রতাপগড় জেলার প্রধান গ্রামগুলির মধ্যে রয়েছে ধমোত্তর, কুলমিপুরা, সিদ্ধপুরা, রথঞ্জনা, ধৌলা পানী, দেবগড়, সালামগড়, পারসোলা, ঝন্তালী, অর্নোদ, গন্ধের, আসওয়াতা, কুলতানা, অবলেশ্বর, রাজোড়া, কুনি, হাতুনিয়া, প্রতাপপুরা, মোখমপুরা, বারোথা, বাসদ, ভারমণ্ডল, বজরঙ্গগড়, সুহাগপুরা, রামপুরিয়া, চিকলাদ, গায়সপুর, বড়ওয়ার্দা, বারদিয়া, থাদা, পানমোদি, ঝাঁসাদি, গৌতমেশ্বর, ডালোট, ঝন্তলী, পিপলখোঁট, রাজপুরিয়া, বাঁশোরি ও বাগবাস ও খেরোট, বধি শকথালি।

সঠিক অনুচ্ছেদ শিরোনাম কোনটি?
titleA. বিভাগ
titleB. জেলা প্রশাসন
titleC. ভাষা
titleD. পুলিশ অবকাঠামো
উত্তর: titleA
একটি জাহাজ কোন দেশের তা বোঝাতে এই পতাকা ব্যবহৃত হয়। এখানেও অসামরিক (), রাষ্ট্রীয় ) ও সামরিক পতাকার () বিভাজন আছে। ব্যক্তিগত জলযানে অসামরিক পতাকা, সরকারী জলযানে রাষ্ট্রীয় পতাকা ও যূদ্ধজাহাজে সামরিক পতাকা ব্যবহার হয়। এই পতাকা টাঙানোর জন্য নির্দিষ্ট দন্ড থাকে। এই দন্ড মাস্তুলের থেকে ছোট হলেও তা জাহাজের অন্যান্য পতাকা দন্ডের থেকে উন্নত হয়। বিমানের ক্ষেত্রে এই পতাকা বিমানের গায়ে রং করে আঁকা থাকে।

যুক্তরাষ্ট্র বা কানাডার মত কিছু দেশে জলের জাতীয় পতাকা, স্থলের জাতীয় পতাকার অনুরূপ। আবার যুক্তরাজ্য বা জাপানের মত দেশের ক্ষেত্রে এই দু'ধরনের পতাকা আলাদা। বেশিরভাগ দেশের তিন ধরনের জাতীয় পতাকা আলাদা হয় না, ব্যতিক্রম যুক্তরাজ্য। যুক্তরাজ্যের জলের অসামরিক পতাকা লাল, সামরিক পতাকা সাদা ও রাষ্ট্রীয় পতাকা নীল রঙের হয়।

সঠিক অনুচ্ছেদ শিরোনাম কোনটি?
titleA. পতাকা সম্পর্কিত রীতিনীতি
titleB. অনুরূপ পতাকা
titleC. জলের জাতীয় পতাকা
titleD. অদ্ভুত পতাকা
উত্তর: titleC
প্রাণ সৃষ্টির সময়কাল সম্বন্ধে একেবারে নিশ্চিত হওয়া এখনও সম্ভব হয়নি, কিন্তু পশ্চিম গ্রীনল্যান্ডের উপকূলের নিকটবর্তী কিছু দ্বীপ থেকে ৩৮০ কোটি বছরের পুরোনো পাথরে কার্বনের নমুনা পাওয়া গেছে, যা জৈব উৎসসঞ্জাত হতে পারে। পশ্চিম অস্ট্রেলিয়া থেকে ৩৪৬ কোটি বছরেরও বেশি প্রাচীন ব্যাক্টেরিয়ার সুসংরক্ষিত অবশেষ পাওয়া গেছে। ঐ একই জায়গা থেকে আরও কিছু নমুনা পাওয়া গেছে যেগুলো জীবাশ্ম হওয়ার সম্ভাবনা আছে, আর এই দ্বিতীয় প্রকার নমুনাগুলোর বয়স আরও ১০ কোটি বছর বেশি। প্রাক্-ক্যাম্ব্রিয়ানের পরবর্তী দীর্ঘ সময় জুড়ে ব্যাক্টেরিয়াদের নিরবচ্ছিন্ন জীবাশ্ম প্রমাণ পাওয়া যায়।

মার্কিন যুক্তরাষ্ট্র ও ভারতবর্ষ থেকে আসা কিছু বিতর্কিত 'প্রাচীনতর' নিদর্শন বাদ দিলে প্রথম জটিল বহুকোশী জীবেদের আবির্ভাবের সময়কাল নির্ধারণ করা যায় আজ থেকে প্রায় ৬০ কোটি বছর আগে। এই ধরনের জীবাশ্মের প্রত্যক্ষ নিদর্শন পাওয়া গেছে ল্যান্টিয়ান প্রস্তরক্ষেত্র থেকে, যা অন্তত ৫৮ কোটি বছরের পুরোনো। ৫৪ কোটি ২০ লক্ষ বছর থেকে ৬০ কোটি বছর সময়সীমার মধ্যেকার বেশ কিছু বিচিত্র কোমলদেহী বহুকোশী জীবের নমুনা পাওয়া গেছে পৃথিবীর নানা স্থান থেকে। এদের একত্রে বলা হয় এডিয়াকারান বায়োটা। এই সময়কালের শেষ দিকে প্রথম শক্ত খোলকবিশিষ্ট প্রাণীর আবির্ভাব হয়। ক্যাম্ব্রিয়ান যুগের শেষদিকের পাথরের স্তরে বার্জেস শেল থেকে বহু বিচিত্র প্রজাতির সন্ধান পাওয়া গেছে, যাদের কোনো কোনোটা বর্তমান প্রাণীগোষ্ঠীসমূহের উৎস প্রজাতি হতে পারে। ক্যাম্ব্রিয়ানের প্রথম পর্যায়ে প্রাণীদের বিবর্তনের আকস্মিক বহু-বিভাজনের ঘটনাকে প্রাণের ক্যাম্ব্রিয়ান বিস্ফোরণ বলা হয়।

প্রাক্-ক্যাম্ব্রিয়ান ডাঙায় প্রাণী বা উন্নত উদ্ভিদের অস্তিত্ব না থাকলেও সায়ানোব্যাক্টেরিয়া ও অন্যান্য অণুজীবেরা মাদুরের মত আস্তরণের আকৃতির উপনিবেশ স্থাপন করত।

সঠিক অনুচ্ছেদ শিরোনাম কোনটি?
titleA. প্রাক্-ক্যাম্ব্রিয়ান জীবজগৎ
titleB. উপবিভাগসমূহ
titleC. পৃথিবীর পরিবেশ এবং অক্সিজেন বিপর্যয়
titleD. এক নজরে
উত্তর: titleA
সমগ্র খেলোয়াড়ী জীবনে আটটি টেস্ট খেলায় অংশগ্রহণের সুযোগ হয় তার। তন্মধ্যে, তিনটি টেস্টে দলকে নেতৃত্ব দিয়েছেন আর্নেস্ট হলিওয়েল। ১৯ মার্চ, ১৮৯২ তারিখে ইংল্যান্ডের বিপক্ষে টেস্ট অভিষেক ঘটে আর্নেস্ট হলিওয়েলের।

টেস্ট ক্রিকেট খেলায় অভিষেক পর্বটি ব্যতিক্রমী পর্যায়ে সম্পন্ন হয়। ১৮৯১-৯২ মৌসুমে ওয়াল্টার রিডের নেতৃত্বাধীন ইংরেজ দল দক্ষিণ আফ্রিকা সফরে যায়। হলিওয়েল ইংরেজ দলের বিপক্ষে দক্ষিণ আফ্রিকার সদস্যরূপে উইকেট-রক্ষক হিসেবে অংশগ্রহণ করেন। পরবর্তীতে খেলাটিকে টেস্ট খেলার মর্যাদা দেয়া হয়। ঐ খেলায় দক্ষিণ আফ্রিকা দল পরাজিত হয়েছিল।

দুই বছর পর তিনি খ্যাতির তুঙ্গে পৌঁছেন। দক্ষিণ আফ্রিকা দল ব্রিটিশ দ্বীপপুঞ্জ সফরে যায়। তার ইংরেজ প্রতিপক্ষীয় খেলোয়াড়েরা উইকেট-রক্ষণে বিশ্বসেরা হিসেবে অভিহিত করে। ঐ সময়ে বিশ্বের সেরা উইকেট-রক্ষক অস্ট্রেলীয় জ্যাক ব্ল্যাকহাম ও ইংরেজ গ্রিগর ম্যাকগ্রিগরের সাথে তুলনা করা হয়েছিল।

১৮৯৬ সালের শুরুরদিকে লর্ড হকের নেতৃত্বে ইংরেজ দল দক্ষিণ আফ্রিকা গমন করে। দুই টেস্টের ঐ সিরিজে আর্নেস্ট হলিওয়েল দক্ষিণ আফ্রিকার অধিনায়কের দায়িত্বে ছিলেন। কিন্তু, উভয় খেলাতেই তার দল বিশাল ব্যবধানে পরাভূত হয়েছিল। এরজন্য মূলতঃ জর্জ লোহম্যানের বিধ্বংসী বোলিংই দায়ী ছিল।

১৯০২ সালের শেষদিকে অস্ট্রেলিয়ার বিপক্ষে আরও এক টেস্টে দলকে নেতৃত্ব দিয়েছিলেন তিনি। এবারও তার দল বিরাট ব্যবধানে পরাজয়বরণ করে।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ইংল্যান্ড গমন
titleC. মূল্যায়ন
titleD. ব্যক্তিগত জীবন
উত্তর: titleA
দক্ষিণ ২৪ পরগনার দক্ষিণাংশ এবং উত্তর ২৪ পরগনার দক্ষিণ পূর্বাংশ এই অঞ্চলের অন্তর্গত । এই অঞ্চলটি পুরোপুরিভাবে সক্রিয় বদ্বীপ অঞ্চলের অন্তর্গত, তাই এখানে বদ্বীপ গঠনের কাজ এখনোও চলছে । সুন্দরবনের নদীগর্ভ ছাড়া সমস্ত অংশই সমতল । সমুদ্রতল থেকে এই অঞ্চলের গড় উচ্চতা মাত্র ৩-৪ মিটার হওয়ায় এর অনেকটাই সমুদ্রজলের জোয়ারে ঢেকে যায় । সুন্দরবন অঞ্চলটি পশ্চিমবঙ্গের ১০২ টি ছোটো দ্বীপ নিয়ে গঠিত। ৪৮ টি দ্বীপ এ মানুষ এর বসতি রয়েছে। এই অঞ্চল এর মাটি লবনাক্ত ও কাদা প্রকৃতির। এই অঞ্চলে শ্বাসমূল ও ঠেসমূলযুক্ত ম্যানগ্রোভ অরণ্য গড়ে উঠেছে। সুন্দরী গাছের উপস্থিতির কারণে সুন্দরবন নামকরণ হয়েছে।মাটি সমুদ্রপৃষ্ঠ থেকে ১০-৪০ মিটার উঁচুতে অবস্থিত। এই অঞ্চলে গঙ্গা প্রধান নদী হলেও অসংখ্য নদী আছে যেমন কালিন্দী,রায়মঙ্গল, মাতলা, বিদ্যাধরী ইত্যাদি। এছাড়া বিশ্ব বিখ্যাত রয়াল বেঙ্গল টাইগার এই অঞ্চলের ই সম্পদ।

গঙ্গার বদ্বীপ অঞ্চলকে তিন ভাগে ভাগ করা যায়, যেমন— (১) মুমূর্ষ বদ্বীপ, (২) পরিণত বদ্বীপ ও (৩) সক্রিয় বদ্বীপ ।

(১) মুমূর্ষ বদ্বীপ :- নদীয়া ও মুর্শিদাবাদ জেলার এই বদ্বীপ অংশে নদীগুলো গঙ্গা বা পদ্মা থেকে বিছিন্ন হয়ে মৃতপ্রায় হওয়ায় এই অঞ্চলের বদ্বীপ গঠন আর সম্ভব নয় । এখানে তাই প্রচুর বিল, জলাভূমি ও অশ্বখুরাকৃতি হ্রদ দেখা যায় ।

(২) পরিণত বদ্বীপ :-  ছোটনাগপুরের মালভূমি থেকে নদীবাহিত প্রচুর বালি, কাঁকর, পলি প্রভৃতি জমে বর্ধমান, পূর্ব মেদিনীপুর, হাওড়া ও হুগলী জেলায় এই বদ্বীপ অঞ্চলের গঠন প্রায় শেষ হয়েছে । তাই এখানে জলাভূমির সংখ্যা অনেক কম এবং মৃত্তিকাও বেশ কঠিন ।

(৩) সক্রিয় বদ্বীপ :- উত্তর ও দক্ষিণ ২৪ পরগণা এবং কলকাতা জেলার দক্ষিণে অবস্থিত সুন্দরবন অঞ্চলে নদী ও সমুদ্র বাহিত পলি দিয়ে বদ্বীপ গঠনের কাজ আজও চলছে । সমুদ্রের জোয়ারের প্রভাবে এখানকার মৃত্তিকা কিছুটা লবণাক্ত ।

সঠিক অনুচ্ছেদ শিরোনাম কোনটি?
titleA. অবস্থান
titleB. ভূমিরূপ
titleC. সুন্দরবন অঞ্চল
titleD. জলবায়ু
উত্তর: titleC
শিক্ষা বিস্তারের সঙ্গে সঙ্গে তিনি মেয়েদের স্বাস্থ্য রক্ষা ও সুচিকিৎসারও ব্যবস্থা করেন । ১৮৯৩ সালে কুমিল্লা শহরে প্রতিষ্ঠা করেন 'ফয়জুন্নেসা জানানা হাসপাতাল'। ১৮৯৩ সালে নওয়াব বাড়ির কাছেই তিনি মেয়েদের জন্য একটি স্বতন্ত্র হাসপাতাল নির্মাণ করেছিলেন । 
তিনি ১৪টি প্রাথমিক বিদ্যালয়, অনেকগুলো দাতব্য প্রতিষ্ঠান, হাসপাতাল, এতিমখানাএবং সড়ক নিমার্ণ করে তার মানবতাবাদী ও সমাজ সংস্কারের অনন্য দৃষ্টান্ত স্থাপন করেন। তিনি নওয়াব বাড়ীর সদর দরজায় একটি দশ গম্বুজ বিশিষ্ট মসজিদ প্রতিষ্ঠা করেন।
১৮৯৪ সালে পবিত্র হজ্ব পালন করার সময় তিনি মক্কায় হাজীদের জন্য একটি 'মুসাফিরখানাও প্রতিষ্ঠা করেন।
আমাদের এদেশে তখন ব্রিটিশ ঔপনিবেশিক শাসন বিদ্যমান ছিল । নওয়াব ফয়জুন্নেসা সরকারী জনহিতকর কাজেও প্রচুর অর্থ দান করতেন ।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. সমাজ সংস্কার
titleC. বিবিধ
titleD. জমিদারি পরিচালনা
উত্তর: titleC
বিলুপ্ত প্রজাতিসমূহ সম্পর্কে জনসাধারণের মনে আগ্রহ সঞ্চার করতে ভারতের ভূতাত্ত্বিক সর্বেক্ষণ তাদের লক্ষ্ণৌ আঞ্চলিক কার্যালয়ে "রাজাসরাস" ও "টাইটানোসরাস"-এর ফাইবারগ্লাস নির্মিত প্রমাণ আয়তনের মূর্তি স্থাপন করেছে। মূর্তিগুলির সাথে যথাযথ প্রেক্ষাপটের অনুভূতি সৃষ্টি করতে সমসাময়িক মেসোজোয়িক উদ্ভিদের অনুকৃতি ইত্যাদিও নির্মাণ করা হয়েছে। গুজরাত ও মধ্য প্রদেশ থেকে সংগৃহীত সরোপড ও রাজাসরাসের হাড়, ডিম, কপ্রোলাইট (জীবাশ্মীভূত বিষ্ঠা) প্রভৃতিও প্রদর্শনের ব্যবস্থা করা হয়েছে।

কলকাতার ভারতীয় জাদুঘরে রাজাসরাসের একটি পুনর্নির্মিত করোটি সংরক্ষিত আছে।

ভূতপূর্ব বালাসিনোর রাজ্যের রাজপরিবারের সদস্যা আলিয়া বাবি রাহিওলিতে জিএসআই-এর কর্মকাণ্ড কাছ থেকে লক্ষ করে ডাইনোসর সম্পর্কে আগ্রহী হয়ে ওঠেন। এর পর তিনি রাহিওলির কোটি বছরের প্রাচীন ডাইনোসর ঐতিহ্যকে কেন্দ্র করে স্থানীয় পর্যটনশিল্পের উন্নয়নে যত্নবান হন। নিজস্ব হোটেলে তিনি একটি ছোট জাদুঘরও গড়ে তোলেন।

সঠিক অনুচ্ছেদ শিরোনাম কোনটি?
titleA. আবিষ্কারের ইতিহাস
titleB. জীববিদ্যা
titleC. সাংস্কৃতিক ভূমিকা
titleD. জনপ্রিয় মাধ্যমে
উত্তর: titleC
২৯শে জুলাই ২০১১ সালে ফেসবুক তাদের বাগ বাউন্টি প্রোগ্রাম ঘোষণা করে যাতে নিরাপত্তা গবেষকদের সর্বনিম্ন ৫০০ ডলার দেয়া হবে ফেসবুকের কোন নিরাপত্তা ঝুঁকি বের করতে পারলে। ফেসবুক হোয়াইটহ্যাট পাতায় বলা আছে: "যদি তুমি তোমার প্রতিবেদনের জন্য যথার্থ সময় দিতে পার বিষয়টি জন সম্মুখে প্রকাশের পূর্বে এবং বিশ্বাসযোগ্য ভাল চেষ্টা চালাও গোপনীয়তা ভঙ্গ এড়াতে, ডাটা ধ্বংস এবং তোমার গবেষণার সময় আমাদের সেবাতে বাধা বা মর্যাদাহানি না কর, আমরা তোমার বিরুদ্ধে কোন মামলা করব না বা আইন শৃঙ্খলা বাহিনীকে বলব না তোমাকে তদন্ত না করতে" 

সঠিক অনুচ্ছেদ শিরোনাম কোনটি?
titleA. ফেসবুক বাগ বাউন্টি কর্মসূচি
titleB. বিশ্বব্যাপি অভ্যর্থনা
titleC. ইতিহাস
titleD. ফেসবুক ইর্ষা
উত্তর: titleA
একজন সরকারি কর্মচারী হিসেবে ১৯৬০ এর দশকে তার কর্মজীবন শুরু হয়। আফগান পররাষ্ট্র মন্ত্রণালয়ের বিভিন্ন বিভাগে তিনি কাজ করেছেন। ১৯৬৪ থেকে ১৯৬৯ সালে আনোয়ারজাই দ্বিতীয় সচিব হিসেবে সরাসরি রাষ্ট্রদূত আব্দুর রহমান  পাযহাক এর তত্ত্বাবধানে  কাজ করেন। ১৯৭৩ সাল থেকে ১৯৭৬ সাল পর্যন্ত আফগানিস্তান দূতাবাস মস্কোতে প্রথম সচিব হিসেবে দায়িত্ব পালন করেন। এরপর ১৯৭৬ থেকে ১৯৭৮ সাল পর্যন্ত মিশন প্রধান হিসেবে ত্রিপোলিতে নিযুক্ত হন।

সঠিক অনুচ্ছেদ শিরোনাম কোনটি?
titleA. কূটনীতিক (সত্তরের দশক)
titleB. সোভিয়েত আগ্রাসনের সময়
titleC. রাষ্ট্রদূত
titleD. প্রাথমিক জীবন
উত্তর: titleA
হাজারাদের আদি নিদর্শন সম্পূর্ণরূপে উদ্ধার করা সম্ভব হয় নি। তবে ঐতিহাসিক প্রেক্ষাপটে তুর্ক এবং মঙ্গোলদের হাজারা জাতির পূর্বপুরুষ হিসেবে গণ্য করা হয়। হাজারাদের শারীরিক বৈশিষ্ট্য, মুখের হাড়ের গঠন এবং তাদের সংস্কৃতি ও ভাষা মঙ্গোলীয় ও মধ্য এশিয়ার তুর্ক জাতির সাথে সামঞ্জস্যপূর্ণ। হাজারাদের জেনেটিক বৈশিষ্ট্য বিশ্লেষণ করে তাদের আংশিক মঙ্গোলিয় বংশধর হিসেবে বিবেচনা করা হয়। স্থানীয় ইরানি জনসংখ্যার সঙ্গে আক্রমণকারী মঙ্গোল এবং তুর্ক-মঙ্গোল মিশ্রিত হয়ে একটি স্বতন্ত্র জাতিগোষ্ঠী গঠন করে। উদাহরণস্বরূপ, নিকুদার মঙ্গোলরা বর্তমান আফগানিস্তান অঞ্চলে স্থানীয় জনগোষ্ঠীর সাথে মিলিত হয়ে বসবাস শুরু করে। ইলখানাত ও তিমুরিদ জাতির সাথে মধ্য এশিয়া থেকে অন্যান্য মঙ্গোলদের মতো চাগতাই মঙ্গোলের একটি দল হাজারাজাত অঞ্চলে বসতি স্থাপন করে এবং স্থানীয়দের সাথে মিলিত হয়ে একটি স্বতন্ত্র গোষ্ঠী গঠন করে।

সঠিক অনুচ্ছেদ শিরোনাম কোনটি?
titleA. ২১শ শতাব্দী
titleB. উৎস
titleC. সংস্কৃতি
titleD. ভৌগোলিক অবস্থান
উত্তর: titleB
মহম্মদ বেন কলিশ এজাব কাল্পনিক আরব রাজ্য খেমেদের আমীর। দুষ্ট রাজপুত্র আবদুল্লাহের বাবা। তাকে প্রথম দেখা যায় "কালো সোনার দেশে"তে, পরে "লোহিত সাগরের হাঙর"-এর সময় প্রতিদ্বন্দী বাবেল আরের দ্বারা কিছুদিনের জন্য ক্ষমতাচ্যুত হন। রাজপুত্র আবদুল্লাহর চরিত্রটি ইরাকের রাজা দ্বিতীয় ফয়সালের ওপর ভিত্তি করে তৈরি।

আমীর তার বন্ধুদের প্রতি সদয় এবং প্রফুল্ল তবে শত্রুদের প্রতি নির্মমভাবে কঠোর। এক ঘটনায় ডঃ মুলার আমীরের হাতে ধরা পড়ার বদলে আত্মহত্যা করতে চেয়েছিল। সর্বোপরি, আমীর তার ছেলের স্নেহে অন্ধ, ছেলের সব দুষ্টামি সে হাসিমুখে মেনে নেয়।

"কলিশ এজাব" একটি শব্দকৌতুক; ডাচ/ব্রুসেলসের উপভাষায় এর অর্থ "যষ্টিমধুর রস"।

সঠিক অনুচ্ছেদ শিরোনাম কোনটি?
titleA. মহম্মদ বেন কলিশ এজাব
titleB. ডঃ মুলার
titleC. রাজা দ্বাদশ মুস্কর
titleD. সর্দার শ্যোনচক্ষু ছুঁচো
উত্তর: titleA
অঞ্জো জেলার মোট ৭টি গ্রামের মধ্যে একটি কাহো। ভারত-চীন সীমান্তের সমীপ, লোহিত নদীর তীরে অবস্থিত কাহো হলো ভারতবর্ষের শেষ গ্রাম। গ্রামটি সমুদ্র সমতল থেকে উচ্চতায় অবস্থিত। কাহোর অবিস্মরণীয় সবুজভাব, বহু পাইন গাছ ও তুষার-আবৃত পাহাড়ের মতো বিস্ময়কর-প্রাকৃতিক দৃশ্যগুলির জন্য
উত্তর-পূর্ব ভারতে এই গ্রামটি বেশ জনপ্রিয় একটি স্থান।

এই গ্রামে ভারতীয় সেনার একটি চেকপোস্ট রয়েছে।

সঠিক অনুচ্ছেদ শিরোনাম কোনটি?
titleA. ভবিষ্যতের পরিবহণ পরিকল্পনা
titleB. ভৌগোলিক অবস্থান
titleC. তথ্যসূত্র
titleD. জনসংখ্যার উপাত্ত
উত্তর: titleB
ফ্রান্স এর পক্ষে ব্রিটেনের যুদ্ধে প্রবেশের জবাবে, জার্মানি সক্রিয়ভাবে ব্রিটিশদের প্রচেষ্টা দুর্বল করার জন্য তার ঔপনিবেশিক সাম্রাজ্যকে দুর্বল কররা চেষ্টা শুরু করে। জার্মানি যুদ্ধের আগে ভারতীয় জাতীয়তাবাদীদের সঙ্গে সংযোগ রক্ষা করে চলেচিল কারণ ভারত ব্রিটেনের জন্য একটি সম্ভাব্য দুর্বলতা হিসেবে দেখা গিয়েছিল। যুদ্ধের পূর্বেকার অবিলম্ব সময়ে, ভারতীয় জাতীয়তাবাদী জার্মানিকে ঘাঁটি এবং একটি সম্ভাব্য সমর্থন হিসেবে ব্যবহার করেছিল। ১৯১৩ এর প্রথম দিকে, জার্মান এবং ব্রিটিশ দের মধ্যে আগত যুদ্ধের লক্ষন এবং সম্ভাব্য জার্মান সাহায্যের বিষয়ে বিপ্লবী প্রকাশনা প্রকাশ পেতে থাকে। যুদ্ধের প্রথম মাসের দিকে, জার্মান সংবাদপত্রে ব্রিটিশদের হাতে ভারতীয়দের দুঃখ, সামাজিক সমস্যা ও ঔপনিবেশিক শোষণের বিষয়ে প্রবন্ধ প্রকাশ পেতে থাকে। ভারতীয়দের অবস্থা জার্মানদের যুদ্ধ কৌশলে স্থান করে নেয়। যুদ্ধের প্রথম সপ্তাহে জার্মান চ্যান্সেলর থিওবল্ড ভন বেথম্যান-হলয়েগ ব্রিটিশ ভারতের বিরুদ্ধে কর্মকাণ্ড এবং ভারতীয় জাতীয়তাবাদীদের সাহায্য করারা সিদ্ধান্ত নেন। বিখ্যাত প্রত্নতত্ত্ববিদ ম্যাক্স ভন ওপেনহেইম দ্বারা নতুন প্রতিষ্ঠিত " ইন্টেলিজেন্স ব্যুরো ফর দ্যা ইষ্ট" এর মাধ্যমে , জার্মানি ভারতীয় জাতীয়তাবাদী আন্দোলনের সূচনার পরিকল্পনা করে।সি আর পিল্লাই দ্বারা বার্লিন কমিটি গঠনে ওপেনহেইম সাহায্য করেন। এর সদস্যদের মধ্যে একজন ছিলেন লন্ডনস্থ ইন্ডিয়া হাউসের বীরেন চট্টোপাধ্যায়. নৈরাজ্যবাদী হওয়ার অভিযোগে গ্রেফতার হবার পর হর দয়াল সুইজারল্যান্ডের উদ্দেশ্যে মার্কিন যুক্তরাষ্ট্রে পালিয়ে যান। তিনি রাম চন্দ্র ভরদ্বাজের হাতে গদর পার্টির নেতৃত্ব ছেড়ে যান, এবং সুইজারল্যান্ড থেকে তিনি বার্লিন কমিটিকে সমর্থন করতে রাজি হন।ভারতীয় প্রতিনিধি এবং সান ফ্রান্সিসকোতে জার্মান কনসুলেটের কর্মীদের মাধ্যমে গদর পার্টির সঙ্গে যোগাযোগ প্রতিষ্ঠিত হয়। জার্মান পররাষ্ট্র মন্ত্রণালয়, বার্লিন কমিটি এবং উত্তর আমএরিকার মধ্যে বিবেচিত পরিকল্পনাকে তারা আর্থিক, অস্ত্র ও সামরিক উপদেষ্টার মাধ্যমে সাহায্য করতে রাজি হন যাতে তারা গোপনে মার্কিন যুক্তরাষ্ট্র ও প্রাচ্য থেকে গোপনে অস্ত্র ও সৈন্য ভারতে পাঠিয়ে১৮৫৭ সালের সিপাহী বিদ্রোহ এর  ন্যায় একটি বিদ্রোহ শুরু করতে পারে।

যুদ্ধ লেগে যাবার পর,যুগান্তর একটি আহূত মিটিংএ যতীন মুখার্জিকে সর্বাধিনায়ক হিসেবে নির্বাচিত করে।কলকাতাস্থ জার্মান কনস্যুলেট এই সময়ে যতীনের সঙ্গে যোগাযোগ স্থাপন করতে সক্ষম হয় যিনি, স্যার আশুতোষ দ্বারা উত্সাহিত হয়ে,কলকাতা বিশ্ববিদ্যালয়য়ের রেজিস্টার ডি. থাইবল্টের সাথে সাক্ষাৎ করেন। কনসাল জেনারেল বার্লিনে রিপোর্ট করেন যে, বাংলার বিপ্লবী সেল যথেষ্ট গুরুত্বপূর্ণ এবং যুদ্ধে ব্রিটিশদের প্রচেষ্টা নষ্ট করার জন্য তাদের সক্রিয় সমর্থনের জন্য বিবেচনা করা যায়। আগস্টে যুগান্তর তহবিল ও অস্ত্র সংগ্রহের উদ্দেশ্যে রাজনৈতিকভাবে উদ্দেশ্যপ্রণোদিত সশস্ত্র ডাকাতি শুরু করে। ২৬শে আগস্ট, রোড্ডা & কোং, কলকাতার সবচেয়ে বড় অস্ত্র দোকান, লুঠ করা হয়। লুঠকারিরা ১০ বাক্স অস্ত্র ও গোলাবারুদ, যার মধ্যে ৫০ টি মাউজার পিস্তল এবং ৪৬,০০০ রাউন্ড গুলি, নিয়ে পালিয়ে যায়।

সঠিক অনুচ্ছেদ শিরোনাম কোনটি?
titleA. যতীন মুখার্জির মৃত্য
titleB. গদর
titleC. প্রথম বিশ্বযুদ্ধ
titleD. সিয়াম বার্মা পরিকল্পনা
উত্তর: titleC
২০০৪ সালের অনূর্ধ্ব -১৯ ক্রিকেট বিশ্বকাপে খেলার জন্য দক্ষিণ আফ্রিকা দলের সদস্যরূপে মনোনীত হন। পাঁচ খেলায় অংশ নিয়ে ১২৯ রান ও ৩ উইকেট দখল করেন। এ প্রতিযোগিতার দুই বছর পর প্রথম-শ্রেণীর ক্রিকেটে অভিষেক হয় তার। ফন দার মারউই এ প্রসঙ্গে বলেন যে, তিনি বিষয়টিকে তেমন গুরুত্ব দিচ্ছেন না ও সর্বদাই মজা উপভোগ করছেন।

আগস্ট, ২০০৮ সালে সফরকারী বাংলাদেশের বিপক্ষে খেলার জন্য দক্ষিণ আফ্রিকা একাডেমি দলের সদস্যরূপে মনোনীত হন। পাঁচ খেলার ঐ সিরিজের দ্বিতীয়টিতে ৭০ বল মোকাবেলা করে ৭৯ রান তুলেন ও ৬/৫২ পান।

ফন দার মারউই ২০০৮ সালের হংকং আন্তর্জাতিক ক্রিকেট সিক্সেস প্রতিযোগিতায় অংশ নেন। এখানেও তিনি দক্ষিণ আফ্রিকার শীর্ষস্থানীয় রান সংগ্রাহক ও উইকেট শিকারী ছিলেন।

মার্চ, ২০০৯ সালে দক্ষিণ আফ্রিকার টুয়েন্টি২০ দলের সদস্য হন। অস্ট্রেলিয়ার বিপক্ষে দুইটি টুয়েন্টি২০ আন্তর্জাতিকে অংশ নেন। দ্বিতীয় খেলায় তার অভিষেক পর্ব সম্পন্ন হয়। খেলায় তিনি ৩০ বলে ৪৮ রান করেন। ঐ ইনিংসটিতে চারটি ছক্কা হাঁকিয়েছিলেন। এরপর ডেভিড হাসি’র উইকেট লাভের মাধ্যমে প্রথম টি২০আই উইকেট পান। খেলায় তিনি ম্যান অব দ্য ম্যাচের পুরস্কার লাভ করেন। অনবদ্য ক্রীড়াশৈলী প্রদর্শনের স্বীকৃতিস্বরূপ জ্যাক কালিসের শূন্যতা পূরণে একদিনের আন্তর্জাতিক খেলার জন্য অন্তর্ভূক্ত হন। সিরিজের দ্বিতীয় খেলায় তার ওডিআই অভিষেক হয়। সুপারস্পোর্ট পার্কে অনুষ্ঠিত ঐ খেলায় পাঁচ ওভার বোলিং করলেও কোন উইকেট পাননি। এছাড়াও ব্যাট করার প্রয়োজন পড়েনি তার।

১১ এপ্রিল, ২০০৯ তারিখে নিজস্ব দ্বিতীয় ওডিআইয়ে গুরুত্বপূর্ণ ভূমিকা রাখেন। ছক্কা হাঁকিয়ে রানের খাতা খুলেন ও নির্ধারিত দশ ওভার বোলিং করে ৩/৩৭ লাভ করেন। দুই খেলায় তিনি আরও পাঁচ উইকেট তুলে নিয়ে মোট আট উইকেট পান ১৮.৬২ গড়ে প্রথম ওডিআই সিরিজ শেষ করেন।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকার পক্ষে
titleB. আন্তর্জাতিক ক্রিকেট
titleC. নেদারল্যান্ডসের পক্ষে
titleD. কাউন্টি ক্রিকেট
উত্তর: titleA
[[ডিডি সহ্যাদ্রি]], [[কালার্স মারাঠি]], [[স্টার প্রভা]], [[জি মারাঠি]], [[জি টকিজ]], [[নিউজ১৮ লোকমত]], [[জয় মহারাষ্ট্র]], [[এবিপি মাঝা]], [[জি ২৪ তাস]], [[সাম টিভি]], [[টিভি৯ মহারাষ্ট্র]], [[সিএনবিসি আওয়াজ]], [[কালারস]], [[সনি এন্টারটেইনমেন্ট টেলিভিশন]], [[জি টিভি]] এবং [[স্টার প্লাস]] প্রভৃতি টিভি চ্যানেলের অফিস অবস্থিত এই শহরে।

সঠিক অনুচ্ছেদ শিরোনাম কোনটি?
titleA. গণ পরিবহন ব্যবস্থা
titleB. আকাশপথ
titleC. টিভি অফিস
titleD. নগর প্রশাসন
উত্তর: titleC
অলিম্পিক সনদ অনুযায়ী অলিম্পিকের সকল গেমসে অলিম্পিকের মূলনীতি প্রতিফলনকারী প্রতীক ব্যবহার করা হয়। অলিম্পিকের প্রতীক যা বাংলায় অলিম্পিক বলয় বা অলিম্পিক নিশান হিসেবে পরিচিত মূলত পাঁচটি বলয় একে অপরকে জড়িয়ে থাকে। পতাকার এই পাঁচটি বলয় আফ্রিকা, আমেরিকা, এশিয়া, ওশেনিয়া এবং ইউরোপ মহাদেশকে নির্দেশ করে। পাঁচটি বলয়ের পাঁচটি রঙ নীল, হলুদ, কালো, সবুজ ও লাল চয়ন করার মূল কারণ হল এই পাঁচটি রঙের অন্তত যেকোন একটি বা একাধিক রঙ প্রত্যেক দেশের পতাকায় ব্যবহৃত হয়েছে। অলিম্পিকের এই পতাকাটি ১৯১৪ সালে সর্বপ্রথম গৃহীত হয় তবে বেলজিয়ামের অ্যান্টওয়ার্পে অনুষ্ঠিত ১৯২০ সালের গ্রীষ্মকালীন অলিম্পিকে প্রথম আনুষ্ঠানিকভাবে ওড়ানো হয়।

অলিম্পিকের নীতিবাক্য ল্যাটিন ভাষায় "সিটিয়াস, অলটিয়াস, ফোর্টিয়াস" বা দ্রুততর, উচ্চতর, বলবত্তর। এই নীতিবাক্যটি ব্যারন পিঁয়ের দ্যা কুবেরত্যাঁর বন্ধু ডমিনিকান যাজক হেনরি ডিডন ওপি সর্বপ্রথম প্রস্তাব করেন ১৮৯১ সালে প্যারিসের একটি যুব সম্মেলনে।

কুবেরত্যাঁর অলিম্পিক সম্পর্কিত ভাবনার প্রকাশ দেখা যায় অলিম্পিক ধর্মের ব্যাখ্যায়:

প্রত্যেকটি অলিম্পিক শুরুর বেশ কয়েকমাস আগে, প্রাচীন গ্রিক রীতি অনুসারে এক অনুষ্ঠানে অলিম্পিয়াতে অলিম্পিক শিখা প্রজ্বলন করা হয়। একজন মহিলা কলাকুশলী, পূজারিনীর বেশে, একটি অধিবৃত্তাকার আয়নার সাহায্যে সূর্যরশ্মি সংহত করে প্রথম রিলে বাহকের জন্য অলিম্পিক মশাল প্রজ্বলন করেন। এই ভাবে অলিম্পিক মশাল দৌড়ের সূচনা হয়। এই দৌড় শেষ হয় আয়োজক শহরের অলিম্পিক স্টেডিয়ামে, যেখানে উদ্বোধনী অনুষ্ঠানে মশালটি একটি অন্যতম গুরুত্বপূর্ণ ভুমিকা পালন করে। যদিও ১৯২৮ সাল থেকেই অলিম্পিক শিখা অলিম্পিকের একটি অন্যতম প্রতীক; মশাল দৌড়ের সংযোজন হয় ১৯৩৬ বার্লিন অলিম্পিক থেকে।

১৯৬৮ মেক্সিকো অলিম্পিকে প্রথমবারের জন্য অলিম্পিক ম্যাস্কটের ব্যবহার করা হয়। এই ম্যাস্কট মূলতঃ আয়োজক দেশের কোনো সাংস্কৃতিক ঐতিহ্যের দ্যোতক জন্তু বা মানুষের মূর্তি। কালে-দিনে, এটি সংশ্লিষ্ট অলিম্পিকের আসরের নিজস্ব বৈশিষ্টের প্রচারে প্রধান ভূমিকা নিয়েছে। বিশেষ করে ১৯৮০ মস্কো অলিম্পিকের ম্যাস্কট ভালুকছানা "মিশা" সারা বিশ্বে অসাধারণ জনপ্রিয়তা অর্জন করে। ওয়েনলক অলিম্পিয়ান গেমসের ম্যাস্কটের নাম ওয়েনলক; কারণ, এই খেলা যুক্তরাজ্যের শ্রপশায়ারের মাক ওয়েনলকে অনুষ্ঠিত হয়, যা এখনো নিয়মিতভাবে আয়োজিত হয়। এই খেলাই কুবেরত্যাঁকে অলিম্পিক আয়োজনের ভাবনায় অনুপ্রাণিত করেছিল।

সঠিক অনুচ্ছেদ শিরোনাম কোনটি?
titleA. প্রতীক
titleB. রাজনীতি
titleC. ঔপনিবেশিক রাজনীতির চর্চা
titleD. আধুনিক অলিম্পিক
উত্তর: titleA
মার্কিন যুক্তরাষ্ট্র এবং চীনের পর রাশিয়ায় পৃথিবীর তৃতীয় বৃহত্তম রেল যোগাযোগ ব্যবস্থা রয়েছে, ২০১১ সালের হিসাব অনুযায়ী যার মোট রেলপথের দৈর্ঘ হলো ৮৭,১৫৭ কিলোমিটার (৫৪,১৫৭ মাইল)। এই সমগ্র রেলপথের ৮৬,২০০ কিলোমিটার পথে ১,৫২০ মিলিমিটারের চওড়া গেজ ব্যবহার করা হয়েছে, যেখানে সাখালীন দ্বীপে বিস্তৃত ৯৫৭ কিলোমিটার রেলপথে ১,০৬৭ মিলিমিটারের সরু গেজ ব্যবহার করা হয়েছে। রাশিয়ার সমগ্র রেলপথের প্রায় অর্ধেকাংশের বিদ্যুতায়ন করা হয়েছে, যার অন্তর্ভুক্ত মোট ৪০,৩০০ কিলোমিটার (২৫,০০০ মাইল), তবে এই বিদ্যুতায়িত রেলপথেই  সবচেয়ে বেশি পরিবহন চলাচল করে।
রাশিয়ার রাষ্ট্রায়ত্ত জাতীয় রেল পরিবহন ব্যবস্থা রাশিয়ান রেলওয়েজ হলো পৃথিবীর অন্যতম বৃহত্তম পরিবহন কোম্পানি, যা রাশিয়ার রেল পরিবহন ব্যবস্থায় একাধিপত্য বিস্তার করে রয়েছে। ১৯৯২ সালে প্রতিষ্ঠিত হওয়া এই কোম্পানির অধীন আনুমানিক ৯৫০,০০০ জন মানুষ কর্মরত রয়েছে এবং প্রতিষ্ঠানটি দেশটির ২০০৯ সালের সমগ্র জাতীয় জি.ডি.পি.-তে ২.৯ শতাংশের অবদান রেখেছে। কেবলমাত্র ২০০৯ সালেই রাশিয়ান রেলওয়েজ এর সাধারণ নিয়মমাফিক রুটে মোট ১৩০ কোটি যাত্রী বহন করেছে এবং ১৩০ কোটি টন পণ্য পরিবহন করেছে।


সঠিক অনুচ্ছেদ শিরোনাম কোনটি?
titleA. রেল পরিবহন
titleB. যানবাহন
titleC. বাঁধানো রানওয়ে বিহীন বিমানবন্দর
titleD. বাল্টিক সাগর
উত্তর: titleA
১৮৮০ এর দশকে ফ্র্যাংকলিন ইনস্টিটিউট, বোস্টনের দ্বারা পরিচালিত পরীক্ষাগুলি ডিভাইসটির মাধ্যমে বাষ্পের বিষয়টি অবহিত হওয়ার সাথে সাথেই জল যোগ করার অনুশীলনে প্রথমে সন্দেহ প্রকাশ করেছিল। একটি বাষ্প বয়লার কাঁচের একটি ছোট পর্যবেক্ষণ উইন্ডোতে লাগানো হয়েছিল এবং ফায়ারবক্সের শীর্ষের নিচে জলের স্তরের সাথে তার স্বাভাবিক অপারেটিং তাপমাত্রার বাইরে উত্তপ্ত হয়ে ওঠে। যখন জল যুক্ত করা হয়েছিল তখন দেখা গেল যে চাপটি হঠাৎ বেড়েছে এবং পর্যবেক্ষণের কাচটি ভেঙে গেছে। প্রতিবেদনে সিদ্ধান্ত নেওয়া হয়েছে যে ধাতবটির উচ্চ তাপমাত্রা যুক্ত হওয়া জলকে খুব দ্রুত বাষ্পীভূত করেছিল এবং একটি বিস্ফোরণ অনিবার্য ফলাফল ছিল।১৮৫২অবধি এই অনুমানকে চ্যালেঞ্জ জানানো হয়নি, ইনস্টিটিউটের অন্যতম নিজস্ব পরিদর্শক থমাস রেডমন্ড ওই বছরের তিন ই এপ্রিল ওহিও নদীর তীরে "রেডস্টোন" স্টিম জাহাজে বয়লার বিস্ফোরণ সম্পর্কে তদন্তে এই তত্ত্বটিকে বিশেষভাবে উড়িয়ে দিয়েছেন। ১৯০৭ সালে ওয়েলসে তদন্তের অনুরূপ সিদ্ধান্তে পৌঁছেছিল। রাইমনি রেলওয়ের অন্তর্গত একটি বাষ্প লোকোমোটিভ অজান্তে তার নিরাপত্তা ভালভগুলি ভুলভাবে একত্রিত করে প্রেরণ করা হয়েছিল। বয়লার মধ্যে চাপ যে পরিমাণে ইনজেক্টরগুলি ব্যর্থ হয়েছিল তা তৈরি হয়েছিল; মুকুট শীটটি উন্মোচিত হয়ে গেল, আগুনের উত্তাপে দুর্বল হয়ে গিয়েছিল এবং সহিংসভাবে বিস্ফোরিত হয়েছিল। রেলওয়ের পরিদর্শনের কর্নেল দ্রুতের নেতৃত্বে তদন্তটি এই তত্ত্বটিকে প্রত্যাখ্যান করেছিল যে ইঞ্জিনিয়াররা ইনজেক্টরগুলি শুরু করতে সফল হয়েছিল এবং হঠাৎ ঠাণ্ডা জলের বন্যার ফলে এমন একটি বাষ্প তৈরি হয়েছিল যে বয়লার ফেটেছিল। তিনি ম্যানচেস্টার স্টিম ইউজারস অ্যাসোসিয়েশন নামে একটি জাতীয় বয়লার শংসাপত্র ও বীমা সংস্থা কর্তৃক পরীক্ষাগুলির ফলাফল উদ্ধৃত করেছেন, যা প্রমাণ করেছে যে তামার উপস্থিতি (তার নির্দিষ্ট তাপ দিয়ে বিবেচিত) মোটামুটি বয়লার চাপ বাড়াতে পর্যাপ্ত বাষ্প তৈরি করতে অপর্যাপ্ত ছিল। প্রকৃতপক্ষে,ঠান্ডা জলের সংক্রমণের ফলে চাপটি হ্রাস পেয়েছিল। এর পর থেকে এটি গ্রহণ করা হয়েছিল যে ফিউজিবল প্লাগটি পরিচালনা করার ক্ষেত্রে সঠিক পদক্ষেপটি ছিল জল যুক্ত করা। 

সঠিক অনুচ্ছেদ শিরোনাম কোনটি?
titleA. উদ্দেশ্য
titleB. দ্রবীভূত গলিত প্লাগগুলি
titleC. অভিজ্ঞতা
titleD. সিওরড ফিউজিবল প্লাগগুলি
উত্তর: titleC